Toivo Oikarinen

Toivo Erkki ”Topi” Oikarinen (16. huhtikuuta 1924 Sonkajärvi – 4. toukokuuta 2003) oli suomalainen maastohiihtäjä.

Sonkajärven Pahkaa edustanut Oikarinen kilpaili 18 kilometrin matkalla Oslon talviolympialaisissa 1952 sijoittuen kymmenenneksi. SM-kilpailuissa Oikarinen voitti Pahkan joukkueessa viestihiihdon kultaa vuosina 1950 ja 1952 sekä saavutti 15 kilometrillä hopeaa hävittyään Heikki Hasulle kaksi sekuntia vuonna 1951. Pahkan menestyksekkääseen viestijoukkueeseen kuului myös hänen veljensä Kauko Oikarinen.

Oikarinen oli ammatiltaan poliisikonstaapeli.

Lähteet 

Suomalaiset maastohiihtäjät
Vuonna 1924 syntyneet
Vuonna 2003 kuolleet